Α4-0247/96

Πρόταση κανονισμού (ΕΚ) του Συμβουλίου για τη βοήθεια στην Βοσνία-Ερζεγοβίνη, στην Κροατία, στην Ομοσπονδιακή Δημοκρατία της Γιουγκοσλαβίας και στην πρώην Γιουγκοσλαβική Δημοκρατία της Μακεδονίας (COM(96)0123 - 8256/96 - C4-0333/96 - 96/0096(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική αναφορά 1α (νέα)

>Κείμενο μετά την ψηφοφορία στο ΕΚ>

Έχοντας υπόψη το ψήφισμα του ΕΚ της 20ης Ιουνίου 1996 σχετικά με την ανακοίνωση της Επιτροπής όσον αφορά την της πρώην Γιουγκοσλαβίας(1) και τις δηλώσεις για την βοήθεια στην πρώην Γιουγκοσλαβική Δημοκρατία της Μακεδονίας (FYROM),

____________________

(1) ΣΠ του Κοινοβουλίου της 20ής Ιουνίου 1996, μέρος ΙΙ, σημείο 6β

(Τροπολογία 2)

Πρώτη αιτιολογική σκέψη

>Αρχικό κείμενο>

ότι η οικονομική ανάπτυξη, η αποκατάσταση της κοινωνίας των πολιτών και η συνεργασία μεταξύ των δημοκρατιών που προήλθαν από την πρώην Γιουγκοσλαβία σύμφωνα με την περιφερειακή προσέγγιση που θεσπίστηκε από το Συμβούλιο είναι αναπόσπαστα συνδεδεμένες με την ειρήνη και τη σταθερότητα στην περιοχή των Βαλκανίων,

>Κείμενο μετά την ψηφοφορία στο ΕΚ>

ότι η οικονομική ανάπτυξη, η αποκατάσταση της κοινωνίας των πολιτών, η ανασυγκρότηση της Βοσνίας-Ερζεγοβίνης ως μιας κοινωνίας πολιτών χωρίς εθνοτική συνοχή καθώς και μακροπρόθεσμα η συνεργασία υπό συνθήκες καλής γειτονίας μεταξύ των δημοκρατιών που προήλθαν από την πρώην Γιουγκοσλαβία είναι αναπόσπαστα συνδεδεμένες με την ειρήνη και την εφαρμογή της διεθνούς εννόμου τάξεως στην περιοχή των Βαλκανίων,

(Τροπολογία 3)

Τρίτη αιτιολογική σκέψη

>Αρχικό κείμενο>

ότι η Ευρωπαϊκή Ένωση αποφάσισε να συνεισφέρει στις δράσεις αυτές υπό τους όρους που διατύπωσε το Συμβούλιο,

>Κείμενο μετά την ψηφοφορία στο ΕΚ>

ότι η Ευρωπαϊκή Ένωση αποφάσισε να συνεισφέρει στις δράσεις αυτές υπό τους πολιτικούς όρους που διατύπωσε η Ευρωπαϊκή Ένωση,

(Τροπολογία 4)

Τέταρτη αιτιολογική σκέψη

>Αρχικό κείμενο>

ότι η υποστήριξη της Ένωσης θα εξαρτηθεί από τον σεβασμό των πολιτικών και οικονομικών όρων που καθορίζονται στις συμφωνίες ειρήνης που υπογράφτηκαν στο Παρίσι, στις 14 Δεκεμβρίου 1995, και ιδίως τον σεβασμό των δικαιωμάτων του ανθρώπου,

>Κείμενο μετά την ψηφοφορία στο ΕΚ>

ότι η υποστήριξη της Ένωσης θα εξαρτηθεί από τον σεβασμό των πολιτικών και οικονομικών όρων που καθορίζονται στις συμφωνίες ειρήνης που υπογράφτηκαν στο Παρίσι, στις 14 Δεκεμβρίου 1995, και ιδίως τον σεβασμό των δικαιωμάτων του ανθρώπου και της διεθνούς συνεργασίας,

(Τροπολογία 5)

Πέμπτη αιτιολογική σκέψη

>Αρχικό κείμενο>

ότι για να προωθηθεί η συμφιλίωση μεταξύ των διαφόρων μερών και για να προληφθεί η εμφάνιση νέων εστιών συγκρούσεων, είναι απαραίτητο να δοθεί ιδιαίτερη σημασία σε δράσεις που έχουν οικονομικούς και κοινωνικούς στόχους, όπως κυρίως η απασχόληση, η αποκατάσταση μιας κοινωνίας των πολιτών καθώς και η επιστροφή και η επανένταξη των προσφύφων και των εκτοπισμένων προσώπων,

>Κείμενο μετά την ψηφοφορία στο ΕΚ>

ότι για να προωθηθεί η συμφιλίωση μεταξύ των διαφόρων μερών και για να προληφθεί η εμφάνιση νέων εστιών συγκρούσεων, είναι απαραίτητο να δοθεί ιδιαίτερη σημασία σε δράσεις που έχουν οικονομικούς και κοινωνικούς στόχους, όπως κυρίως η απασχόληση, η αποκατάσταση μιας κοινωνίας των πολιτών, ο έλεγχος των εξοπλισμών, η επιστροφή και η επανένταξη των προσφύφων και των εκτοπισμένων προσώπων καθώς και των μετακινηθεισών στρατιωτικών δυνάμεων,

(Τροπολογία 6)

Έκτη αιτιολογική σκέψη

>Αρχικό κείμενο>

ότι για να επιτραπεί η αποτελεσματική διαχείριση των προβλεπόμενων στον παρόντα κανονισμό μέτρων και για να αναληφθούν μεσοπρόθεσμες ενέργειες, πρέπει να θεσπισθεί πολυετής πρόσέγγιση,

>Κείμενο μετά την ψηφοφορία στο ΕΚ>

ότι για να επιτραπεί η αποτελεσματική διαχείριση των προβλεπόμενων στον παρόντα κανονισμό μέτρων και για να αναληφθούν μεσοπρόθεσμες ενέργειες, πρέπει να θεσπισθεί πολυετής πρόσέγγιση έως τις 31 Δεκεμβρίου 1999,

(Τροπολογία 7)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι η βοήθεια της Ευρωπαϊκής Κοινότητας πρέπει να συνδεθεί με μεγαλύτερη διαφάνεια κατά την χορήγηση της χρηματοδοτικής ενίσχυσης και με αυστηρότερο έλεγχο του τρόπου χρησιμοποίησης των πιστώσεων,

(Τροπολογία 8)

Άρθρο 1, πρώτο εδάφιο

>Αρχικό κείμενο>

Η Κοινότητα θα θέσει σε εφαρμογή μέτρα βοήθειας, σύμφωνα με τις ειδικές προϋποθέσεις που θα ορίσει το Συμβούλιο, κυρίως σχέδια, προγράμματα και δράσεις συνεργασίας, για την ανσσυγκρότηση, την επιστροφή των προσφύγων και των εκτοπισθέντων και την οικονομική και περιφερειακή συνεργασία στη Βοσνία- Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας, σύμφωνα με τα κριτήρια που καθορίζει ο παρών κανονισμός,

>Κείμενο μετά την ψηφοφορία στο ΕΚ>

Η Κοινότητα θα θέσει σε εφαρμογή μέτρα βοήθειας, σύμφωνα με τις ειδικές προϋποθέσεις που θα ορίσει το Συμβούλιο, κατόπιν πρότασης της Επιτροπής και έγκρισης εκ μέρους του Ευρωπαϊκού Κοινοβουλίου, κυρίως σχέδια, προγράμματα και δράσεις συνεργασίας, για την ανασυγκρότηση, τον έλεγχο των εξοπλισμών, την επιστροφή των προσφύγων, των εκτοπισθέντων, και των αποστρατευθέντων στρατιωτικών και την οικονομική και περιφερειακή συνεργασία στη Βοσνία- Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας, σύμφωνα με τα κριτήρια που καθορίζει ο παρών κανονισμός.

(Τροπολογία 9)

Άρθρο 1, τρίτο εδάφιο

>Αρχικό κείμενο>

Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

>Κείμενο μετά την ψηφοφορία στο ΕΚ>

Το ποσό αυτό δεν προδικάζει τις εξουσίες της αρμόδιας για τον προϋπολογισμό αρχής.

>Κείμενο μετά την ψηφοφορία στο ΕΚ>

Η τελευταία ορίζει τις πιστώσεις για κάθε οικονομικό έτος, υπό την επιφύλαξη της εκτέλεσης των προηγούμενων οικονομικών ετών και της διαθεσιμότητας των πόρων στο πλαίσιο των δημοσιονομικών προοπτικών.

(Τροπολογίες 10 και 23)

Άρθρο 2

>Αρχικό κείμενο>

Ο παρών κανονισμός βασίζεται στον σεβασμό των δημοκρατικών αρχών και του κράτους δικαίου, καθώς επίσης και των ανθρώπινων δικαιωμάτων και των θεμελιωδών ελευθεριών, που συνιστούν ουσιώδες μέρος του. Οι καθοριζόμενες από το Συμβούλιο ειδικές προϋποθέσεις για την εφαρμογή της συνεργασίας με την πρώην Γιουγκοσλαβία αποτελούν επίσης ουσιώδες στοιχείο του παρόντος κανονισμού.

>Κείμενο μετά την ψηφοφορία στο ΕΚ>

Ο παρών κανονισμός βασίζεται στον σεβασμό των δημοκρατικών αρχών και του κράτους δικαίου, καθώς επίσης και των ανθρώπινων δικαιωμάτων και των θεμελιωδών ελευθεριών, που συνιστούν ουσιώδες μέρος του. Οι καθοριζόμενες από το Συμβούλιο ειδικές προϋποθέσεις, κατόπιν πρότασης της Επιτροπής και έγκρισης εκ μέρους του Ευρωπαϊκού Κοινοβουλίου, για την εφαρμογή της συνεργασίας με την πρώην Γιουγκοσλαβία αποτελούν επίσης ουσιώδες στοιχείο του παρόντος κανονισμού.

Η χορήγηση ή η συνέχιση της κοινοτικής βοήθειας υπόκειται σε ορισμένες προϋποθέσεις, κυρίως:

>Κείμενο μετά την ψηφοφορία στο ΕΚ>

- εφαρμογή των ρητρών της ειρηνευτικής συμφωνίας[semigr ]

>Κείμενο μετά την ψηφοφορία στο ΕΚ>

- σεβασμό των ανθρωπίνων δικαιωμάτων, των δικαιωμάτων των μειονοτήτων, και του δικαιώματος επιστροφής όλων των προσφύγων και των εκτοπισθέντων[semigr ]

>Κείμενο μετά την ψηφοφορία στο ΕΚ>

- όσον αφορά την Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο), χορήγηση, στο πλαίσιό της, ευρείας αυτονομίας στο Κοσσυφοπέδιο, καθώς και εγγύηση των πολιτικών και πολιτιστικών δικαιωμάτων των εθνικοτήτων στη Βοϊβοδίνα[semigr ]

>Κείμενο μετά την ψηφοφορία στο ΕΚ>

- συνεργασία με το Διεθνές Ποινικό Δικαστήριο για τα εγκλήματα πολέμου[semigr ]

>Κείμενο μετά την ψηφοφορία στο ΕΚ>

- σεβασμό των αρχών της οικονομίας της αγοράς.

(Τροπολογία 11)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

Σε περίπτωση που μια δικαιούχος χώρα παραβιάζει σημαντικές υποχρεώσεις που ορίζονται στο άρθρο 2, ιδίως όσον αφορά την τήρηση των βασικών αρχών της δημοκρατίας και των ανθρωπίνων δικαιωμάτων, αναστέλλονται τα μέτρα βοήθειας που προβλέπονται στο άρθρο 1, κατόπιν προτάσεως της Επιτροπής και μετά από διαβούλευση με το Ευρωπαϊκό Κοινοβούλιο με απόφαση του Συμβουλίου που λαμβάνεται με ειδική πλειοψηφία.

(Τροπολογία 12)

Άρθρο 4, παράγραφος 1

>Αρχικό κείμενο>

1. Τα σχέδια, τα προγράμματα και οι δράσεις συνεργασίας έχουν σαν στόχο να βοηθήσουν τη διαδικασία ανασυγκρότησης, να υποστηρίξουν την επιστροφή των προσφύγων, τη συμφιλίωση και την περιφερειακή οικονομική συνεργασία και να δημιουργήσουν τις οικονομικές και κοινωνικές συνθήκες που θα αποτελέσουν τη βάση για την ανάπτυξη των δικαιούχων χωρών.

>Κείμενο μετά την ψηφοφορία στο ΕΚ>

1. Τα σχέδια, τα προγράμματα και οι δράσεις έχουν σαν στόχο να βοηθήσουν τη διαδικασία ανασυγκρότησης, να υποστηρίξουν την επιστροφή των προσφύγων και των αποστρατευθεισών στρατιωτικών δυνάμεων, τη συμφιλίωση, την καλή γειτονία, τον έλεγχο των εξοπλισμών και την περιφερειακή οικονομική συνεργασία και να δημιουργήσουν τις οικονομικές και κοινωνικές συνθήκες που θα αποτελέσουν τη βάση για την ανάπτυξη των δικαιούχων χωρών.

(Τροπολογία 13)

Άρθρο 4, παράγραφος 2, παύλες

>Αρχικό κείμενο>

- τα σχέδια περιφερειακής συνεργασίας και καλής γειτονίας καθώς και τα διασυνοριακά σχέδια,

- η αποκατάσταση των υποδομών και άλλων ατομικών ή συλλογικών εξοπλισμών που εθίγησαν από τον πόλεμο[semigr ]

- η παγιοποίηση της κοινωνίας των πολιτών[semigr ]

- η επάνοδος των προσφύγων[semigr ]

- η ένταξη ή η επανένταξη στην επαγγελματική ζωή των προσφύγων, των μετακινηθέντων και των παλαιών πολεμιστών[semigr ]

- η προετοιμασία του παραγωγικού δυναμικού για την ανάκαμψη της οικονομίας[semigr ]

- η ανάπτυξη του ιδιωτικού τομέα, ιδίως των μικρών επιχειρήσεων και η προώθηση των επενδύσεων[semigr ]

- η ενίσχυση των μη κυβερνητικών οργανισμών, καθώς και των πολιτιστικών φορέων και των εκπαιδευτικών ιδρυμάτων.

>Κείμενο μετά την ψηφοφορία στο ΕΚ>

- τα σχέδια περιφερειακής και διεθνικής συνεργασίας, και η προώθηση της καλής γειτονίας καθώς και τα διασυνοριακά σχέδια,

- η αποκατάσταση των υποδομών και άλλων ατομικών ή συλλογικών εξοπλισμών που εθίγησαν από τον πόλεμο[semigr ]

- η παγιοποίηση της κοινωνίας των πολιτών[semigr ]

- η επάνοδος των προσφύγων[semigr ]

- η ένταξη ή η επανένταξη στην επαγγελματική ζωή των προσφύγων, των μετακινηθέντων και των παλαιών πολεμιστών[semigr ]

- η προετοιμασία του παραγωγικού δυναμικού για την ανάκαμψη της οικονομίας[semigr ]

- η ανάπτυξη του ιδιωτικού τομέα, ιδίως των μικρών επιχειρήσεων και η προώθηση των επενδύσεων[semigr ]

- η ενίσχυση των μη κυβερνητικών οργανισμών, καθώς και των πολιτιστικών φορέων και των εκπαιδευτικών ιδρυμάτων,

>Κείμενο μετά την ψηφοφορία στο ΕΚ>

- η εδραίωση της δημοκρατίας

(Τροπολογία 14)

Άρθρο 5

>Αρχικό κείμενο>

Τα μέτρα που θα χρηματοδοτηθούν αποτελούν αντικείμενο επιλογής με βάση την αξιολόγηση των αιτήσεων των πιθανών δικαιουχων, σε συνάρτηση με τον βαθμό επείγοντος, τη δυνατότητα ουσιαστικής απορρόφησης βοήθειας, τον αντίκτυπο όσον αφορά την επάνοδο των προσφύγων και των εκτοπισθέντων, καθώς και με βάση τη συμφιλίωση μεταξύ των μερών με τη συμμετοχή τους σε κοινά σχέδια.

>Κείμενο μετά την ψηφοφορία στο ΕΚ>

Τα μέτρα που θα χρηματοδοτηθούν αποτελούν αντικείμενο επιλογής με βάση την αξιολόγηση των αιτήσεων των πιθανών δικαιούχων στο βαθμό που εκπληρώνονται οι πολιτικές προϋποθέσεις, σε συνάρτηση με τον βαθμό επείγοντος, τη δυνατότητα ουσιαστικής απορρόφησης βοήθειας, τον αντίκτυπο όσον αφορά την επάνοδο των προσφύγων και των εκτοπισθέντων, καθώς και με βάση τη συμφιλίωση μεταξύ των μερών. Η βοήθεια παρέχεται, στο μέτρο του δυνατού, σε αποκεντρωμένη βάση.

Προς τον σκοπό αυτό, οι τελικοί δικαιούχοι της κοινοτικής υποστήριξης συνδέονται στενά με την προπαρασκευή της εκτέλεσης των σχεδίων. Για να υλοποιηθεί ο στόχος αυτός, η Επιτροπή μεριμνά ώστε να εκπροσωπείται δεόντως επι τόπου.

(Τροπολογία 15)

Άρθρο 7

>Αρχικό κείμενο>

Οι αποφάσεις χρηματοδότησης καθώς και τα συμβόλαια που απορρέουν από αυτές προβλέπουν, κυρίως, παρακολούθηση και δημοσιονομικό έλεγχο από την Επιτροπή και λογιστικούς ελέγχους από το Ελεγκτικό Συνέδριο.

>Κείμενο μετά την ψηφοφορία στο ΕΚ>

Οι αποφάσεις χρηματοδότησης καθώς και τα συμβόλαια που απορρέουν από αυτές προβλέπουν, κυρίως, παρακολούθηση και δημοσιονομικό έλεγχο από την Επιτροπή και λογιστικούς ελέγχους, ενδεχομένως επί τόπου, από το Ελεγκτικό Συνέδριο.

(Τροπολογία 16)

Άρθρο 8, παράγραφος 1, δεύτερο εδάφιο

>Αρχικό κείμενο>

Στις συμβάσεις και στα συμβόλαια που προβλέπονται για την εκτέλεση των δράσεων που χρηματοδοτούνται από την Κοινότητα κατ' εφαρμογήν του παρόντος κανονισμού, πρέπει να εφαρμόζεται, στο δικαιούχο κράτος, φορολογικό και τελωνειακό καθεστώς που δεν θα είναι λιγότερο ευνοϊκό από εκείνο που η εν λόγω χώρα εφαρμόζει έναντι του πλέον ευνοούμενου κράτους ή της πλέον ευνοούμενης διεθνούς οργάνωσης που είναι επιφορτισμένη με την προώθηση της οικονομικής ανάπτυξης

>Κείμενο μετά την ψηφοφορία στο ΕΚ>

Στις συμβάσεις και στα συμβόλαια που προβλέπονται για την εκτέλεση των δράσεων που χρηματοδοτούνται από την Κοινότητα κατ' εφαρμογήν του παρόντος κανονισμού,πρέπει να απαλλάσσονται από φορολογικές και τελωνειακές επιβαρύνσεις.

(Τροπολογία 17)

Άρθρο 9, πρώτο εδάφιο

>Αρχικό κείμενο>

Οι προσκλήσεις για την υποβολή προσφορών και οι συμβάσεις είναι ανοικτές, άνευ διακρίσεων, σε όλα τα φυσικά και νομικά πρόσωπα των κρατών μελών και των δικαιούχων κρατών. Ως νομικά πρόσωπα κράτους μέλους ή δικαιούχου κράτους, νοούνται τα νομικά πρόσωπα που έχουν συσταθεί σύμφωνα με τη νομοθεσία ενός κράτους μέλους ή ενός δικαιούχου κράτους, τα οποία έχουν την κεντρική τους διοίκηση ή την κύρια εγκατάστασή τους στα εδάφη όπου εφαρμόζεται η συνθήκη της Ευρωπαϊκής Κοινότητας ή στα δικαιούχα κράτη, ή έχουν εκεί την καταστατική τους έδρα, ενώ η δραστηριότητά τους συνδέεται, πραγματικά και κατά τρόπο συνεχή, με την οικονομία των εν λόγω εδαφών ή κρατών.

>Κείμενο μετά την ψηφοφορία στο ΕΚ>

Οι προσκλήσεις για την υποβολή προσφορών και οι συμβάσεις είναι ανοικτές, άνευ διακρίσεων, σε όλα τα φυσικά και νομικά πρόσωπα των κρατών μελών καθώς και σε όλες τις χώρες που αναφέρονται στο παράρτημα 1 του κανονισμού αριθ. 3906/89 για την εκτέλεση του προγράμματος Phare και των δικαιούχων κρατών. Ως νομικά πρόσωπα κράτους μέλους ή κράτους που πληροί τις σχετικές προϋποθέσεις, νοούνται τα νομικά πρόσωπα που έχουν συσταθεί σύμφωνα με τη νομοθεσία ενός κράτους μέλους ή ενός κράτους που πληροί τις σχετικές προϋποθέσεις, τα οποία έχουν την κεντρική τους διοίκηση ή την κύρια εγκατάστασή τους στα εδάφη όπου εφαρμόζεται η συνθήκη της Ευρωπαϊκής Κοινότητας ή στα κράτη που πληρούν τις σχετικές προϋποθέσεις, ή έχουν εκεί την καταστατική τους έδρα, ενώ η δραστηριότητά τους συνδέεται, πραγματικά και κατά τρόπο συνεχή, με την οικονομία των εν λόγω εδαφών ή κρατών.

(Τροπολογία 18)

Άρθρο 10, παράγραφος 2

>Αρχικό κείμενο>

2. Οι αποφάσεις που επιφέρουν τροποποιήσεις σε αποφάσεις που έχουν ληφθεί σύμφωνα με τη διαδικασία που προβλέπεται στο άρθρο 12, λαμβάνονται από την Επιτροπή χωρίς διαβούλευση με την επιτροπή του άρθρου 12, όταν δεν περιέχουν σημαντικές τροποποιήσεις σχετικά με το είδος των αρχικών σχεδίων και δράσεων, ή, όσον αφορά το δημοσιονομικό τμήμα, όταν δεν υπερβαίνουν το 20% του συνολικού ποσού της αρχικής ανάληψης υποχρεώσεων και δεν υπερβαίνουν τα 4 εκατ. Ecu.

>Κείμενο μετά την ψηφοφορία στο ΕΚ>

2. Οι αποφάσεις που επιφέρουν τροποποιήσεις σε αποφάσεις που έχουν ληφθεί σύμφωνα με τη διαδικασία που προβλέπεται στο άρθρο 12, λαμβάνονται από την Επιτροπή χωρίς διαβούλευση με την επιτροπή του άρθρου 12, όταν δεν περιέχουν σημαντικές τροποποιήσεις σχετικά με το είδος των αρχικών σχεδίων και δράσεων, ή, όσον αφορά το δημοσιονομικό τμήμα, όταν δεν υπερβαίνουν το 20% του συνολικού ποσού της αρχικής ανάληψης υποχρεώσεων και δεν υπερβαίνουν τα 4 εκατ. Ecu. Η επιτροπή πρέπει να ενημερώνεται για όλες τις αναθεωρημένες αποφάσεις.

(Τροπολογία 19)

Άρθρο 12

>Αρχικό κείμενο>

1. Η Επιτροπή επικουρείται από επιτροπή που αποτελείται από αντιπροσώπους των κρατών μελών με πρόεδρο τον αντιπρόσωπο της Επιτροπής, η οποία εφεξής αποκαλείται «επιτροπή».

>Κείμενο μετά την ψηφοφορία στο ΕΚ>

1. Η Επιτροπή επικουρείται από επιτροπή που αποτελείται από έναν αντιπρόσωπο ανά κράτος μέλος με πρόεδρο τον αντιπρόσωπο της Επιτροπής.

>Αρχικό κείμενο>

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή εκφέρει τη γνώμη της σχετικά με το σχέδιο αυτό, με ψηφοφορία εντός προθεσμίας που καθορίζει ο πρόεδρος ανάλογα με τον επείγοντα χαρακτήρα του σχετικού θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της Συνθήκης για την έκδοση των αποφάσεων που καλείται να λάβει το Συμβούλιο μετά από πρόταση της Επιτροπής. Κατά την ψηφοφορία στα πλαίσια της επιτροπής, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν συμμετέχει στην ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή εκφέρει τη γνώμη της σχετικά με το σχέδιο αυτό, με ψηφοφορία εντός προθεσμίας που καθορίζει ο πρόεδρος ανάλογα με τον επείγοντα χαρακτήρα του σχετικού θέματος, ενδεχομένως μετά από ψηφοφορία.

>Αρχικό κείμενο>

3. Η Επιτροπή θεσπίζει τα προβλεπόμενα μέτρα όταν είναι σύμφωνα με τη γνώμη της επιτροπής.

>Κείμενο μετά την ψηφοφορία στο ΕΚ>

3. Η γνώμη εγγράφεται στα πρακτικά[semigr ] επί πλέον, κάθε κράτος μέλος έχει δικαίωμα να ζητήσει να συμπεριληφθεί η θέση του στα πρακτικά αυτά.

>Αρχικό κείμενο>

Όταν τα προβλεπόμενα μέτρα δεν είναι σύμφωνα με τη γνώμη της επιτροπής ή όταν δεν έχει διατυπωθεί γνώμη, η Επιτροπή υποβάλλει στο Συμβούλιο χωρίς χρονοτριβή πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.

>Αρχικό κείμενο>

Αν, κατά τη λήξη τρίμηνης προθεσμίας από την ημερομηνία κατά την οποία υποβλήθηκε η πρόταση στο Συμβούλιο, δεν έχει ληφθεί απόφαση, η Επιτροπή θεσπίζει τα προτεινόμενα μέτρα.

>Αρχικό κείμενο>

4. Η επιτροπή μπορεί να εξετάσει οιοδήποτε άλλο ζήτημα σχετικά με την εφαρμογή του παρόντος κανονισμού το οποίο μπορεί να της υποβάλλει ο πρόεδρός της, ενδεχομένως ύστερα από αίτηση του αντιπροσώπου κράτους μέλους, και ιδίως οιοδήποτε θέμα σχετίζεται με τον προγραμματισμό των δράσεων, την εφαρμογή τους εν γένει και τις συγχρηματοδοτήσεις.

>Κείμενο μετά την ψηφοφορία στο ΕΚ>

4. Η Επιτροπή λαμβάνει όσο το δυνατόν περισσότερο υπόψη της τη γνώμη που εξέδωσε η επιτροπή. Ενημερώνει την επιτροπή για τον τρόπο με τον οποίο έχει λάβει υπόψη της τη γνώμη της τελευταίας. Οι συνεδριάσεις της επιτροπής είναι κατ' αρχήν δημόσιες, εκτός από συγκεκριμένη αντίθετη απόφαση δεόντως αιτιολογημένη και δημοσιευμένη εγκαίρως. Η επιτροπή δημοσιεύει τις ημερήσιες διατάξεις της δύο εβδομάδες πριν από τις συνεδριάσεις. Δημοσιοποιεί τα πρακτικά των συνεδριάσεών της και διατηρεί δημόσιο μητρώο των δηλώσεων των μελών της που παρουσιάζουν ενδιαφέρον.

>Αρχικό κείμενο>

5. Η επιτροπή θεσπίζει τους διαδικαστικούς της κανόνες με ειδική πλειοψηφία.

(Τροπολογία 20)

Άρθρο 13, παράγραφος 1

>Αρχικό κείμενο>

1. Η Επιτροπή μεριμνά για την ορθή εκτέλεση των σχεδίων και την τήρηση των συμβατικών προϋποθέσεων υπό τις οποίες υλοποιούνται τα διεξαγόμενα σχέδια και δράσεις.

>Κείμενο μετά την ψηφοφορία στο ΕΚ>

1. Η Επιτροπή μεριμνά για την ορθή εκτέλεση των σχεδίων και την τήρηση των συμβατικών προϋποθέσεων υπό τις οποίες υλοποιούνται τα διεξαγόμενα σχέδια και δράσεις. Προς το σκοπό αυτό, η Επιτροπή μεριμνά για τη διαρκή ποιοτική εποπτεία, διενέργεια ελέγχου και αξιολόγηση των εφαρμοζόμενων σχεδίων, που της επιτρέπουν τον ταχύ εντοπισμό και την εξάλειψη προβλημάτων που ανακύπτουν κατά την υλοποίηση των σχεδίων.

(Τροπολογία 21)

Άρθρο 13, παράγραφος 3

>Αρχικό κείμενο>

3. Η Επιτροπή ενημερώνει τακτικά το Ευρωπαϊκό Κοινοβούλιο και το Συμβούλιο σχετικά με την παροχή της βοήθειας και ιδίως σχετικά με την αξιολόγηση που αναφέρεται στην παράγραφο 2. Υποβάλλει επίσης σχετική έκθεση στο Ευρωπαϊκό Κοινοβούλιο και το Συμβούλιο, το αργότερο στις 30 Απριλίου εκάστου έτους.

>Κείμενο μετά την ψηφοφορία στο ΕΚ>

3. Η Επιτροπή ενημερώνει ανά τρίμηνο το Ευρωπαϊκό Κοινοβούλιο και το Συμβούλιο σχετικά με την παροχή της βοήθειας και ιδίως σχετικά με την αξιολόγηση που αναφέρεται στην παράγραφο 2 και κατ´ εφαρμογή των πρϋποθέσεων που αναφέρονται στο άρθρο 4. Υποβάλλει επίσης σχετική έκθεση στο Ευρωπαϊκό Κοινοβούλιο και το Συμβούλιο, το αργότερο στις 30 Απριλίου εκάστου έτους.

(Τροπολογία 22)

Παράρτημα, παράγραφος 9

>Αρχικό κείμενο>

9. Στις περιπτώσεις περιορισμένης πρόσκλησης υποβολής προσφορών, προβλέπεται προθεσμία 60 τουλάχιστον ημερολογιακών ημερών μεταξύ της τελικής απόφασης της επιτροπής και της δημοσίευσης της πρόσκλησης υποβολής προσφορών. Ωστόσο, σε επείγουσες περιπτώσεις, η Επιτροπή μπορεί να συντομεύει την προθεσμία αυτή, υπό την προϋπόθεση ότι σχετική λεπτομερής αιτιολόγηση διαβιβάζεται στην επιτροπή.

>Κείμενο μετά την ψηφοφορία στο ΕΚ>

9. Στις περιπτώσεις περιορισμένης πρόσκλησης υποβολής προσφορών, προβλέπεται προθεσμία 60 τουλάχιστον ημερολογιακών ημερών μεταξύ της τελικής απόφασης της επιτροπής και της δημοσίευσης της πρόσκλησης υποβολής προσφορών. Ωστόσο, σε επείγουσες περιπτώσεις, η Επιτροπή μπορεί να συντομεύει την προθεσμία αυτή.

>Αρχικό κείμενο>

Μια περιορισμένη πρόσκληση υποβολής προσφορών πρέπει να προβλέπει προθεσμία 60 ημερολογιακών ημερών από την ημερομηνία παράδοσης της επιστολής πρόσκλησης. Σε επείγουσες περιπτώσεις, η προθεσμία αυτή μπορεί να μειώνεται αλλά σε καμία περίπτωση δεν μπορεί να είναι βραχύτερη των 40 ημερολογιακών ημερών. Σε εξαιρετικές περιπτώσεις, η Επιτροπή μπορεί να παρατείνει την προθεσμία αυτή, υπό την προϋπόθεση ότι σχετική λεπτομερής αιτιολόγηση διαβιβάζεται στην επιτροπή. Όλες οι μεταβολές προθεσμιών πρέπει να κοινοποιούνται δεόντως στις οικείες επιχειρήσεις, οργανισμούς ή όργανα.

>Κείμενο μετά την ψηφοφορία στο ΕΚ>

Μία περιορισμένη πρόσκληση υποβολής προσφορών πρέπει να προβλέπει προθεσμία 60 ημερολογιακών ημερών από την ημερομηνία παράδοσης της επιστολής πρόσκλησης. Σε επείγουσες περιπτώσεις, η προθεσμία αυτή μπορεί να μειώνεται αλλά σε καμία περίπτωση δεν μπορεί να είναι βραχύτερη των 40 ημερολογιακών ημερών. Σε εξαιρετικές περιπτώσεις, η Επιτροπή μπορεί να παρατείνει την προθεσμία αυτή. Όλες οι μεταβολές προθεσμιών πρέπει να κοινοποιούνται δεόντως στις οικείες επιχειρήσεις, οργανισμούς ή όργανα.

Ψήφισμα νομοθετικού περιεχομένου σχετικά με την πρόταση κανονισμού του Συμβουλίου για τη βοήθεια στην Βοσνία-Ερζεγοβίνη, στην Κροατία, στην Ομοσπονδιακή Δημοκρατία της Γιουγκοσλαβίας και στην πρώην Γιουγκοσλαβική Δημοκρατία της Μακεδονίας (COM(96)0123 -8256/96 - C4-0333/96 - 96/0096(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0123 - - 96/0096(CNS))

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0333/96) επί του τροποποιημένου κειμένου του (έγγρ. 8256/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Ελέγχου του Προϋπολογισμού (Α4-0247/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την τροποποιημένη πρόταση του Συμβουλίου[semigr ]

2. ζητεί από το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

3. ζητεί την έναρξη της διαδικασίας συνεννόησης επί των τροποποιήσεων που επέφερε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.